છેલ્લે અનેક શેરબજારોમાં મોટા કડાકા બોલી ગયા જેને કારણે આગામી સમયમાં વૃદ્ધિદરની આશા વધારે ધુંધળી થઈ ગઈ. આ કડાકા ટ્રેડ વોરની ચિંતાને કારણે જોવા મળ્યા છે. 150 જેટલા અર્થશાસ્ત્રીઓએ કહ્યું હતું કે અમેરિકા અને ચીન વચ્ચે ટ્રેડ વોર વધવાથી અને સેન્ટ્રલ બેન્કો દ્વારા વ્યાજના દરો વધારવાને કારણે 2019 માટે આર્થિક વૃદ્ધિદરનું ચિત્ર ધૂંધળું થયું છે. આ બે કારણોથી જ વૈશ્વિક બજારોમાં કડાકા બોલી ગયા છે. કેપિટલ ઈકોનોમિક્સના ગ્રુપ ચીફ ઈકોનોમિસ્ટ નીલ શીયરિંગે કહ્યું હતું કે ‘પહેલી વાત એ કે ટ્રેડ વોરથી કોઈને ફાયદો થવાનો નથી. ઘણાં દેશોમાં તેનાથી ખર્ચ ન વધે તો પણ તેની અસર અનેક દેશો પર પડશે જ. આર્થિક વૃદ્ધિ પર અસર પડશે.